ประกาศคณะกรรมการกํากับตลาดทุนที่ ทน. 4/2556 เรื่อง หลักเกณฑ์ เงื่อนไข และวิธีการจัดตั้งและจัดการ กองทุนรวมโครงสร้างพื้นฐาน(ฉบับที่ 3)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ 1 ให้ยกเลิกความใน (13) ของข้อ 1 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน"(13) "บุคคลที่เกี่ยวข้อง" หมายความว่า บุคคลดังต่อไปนี้ (ก) บุคคลที่เกี่ยวข้องตามประกาศเกี่ยวกับการกระทําที่อาจก่อให้เกิดความขัดแย้งทางผลประโยชน์ในการจัดการกองทุนรวมในส่วนที่เกี่ยวกับการทําธุรกรรมเพื่อกองทุนรวมอสังหาริมทรัพย์โดยอนุโลม (ข) บุคคลที่เกี่ยวโยงกันของกองทุนรวม โดยให้มีความหมายตามประกาศคณะกรรมการกํากับตลาดทุนที่ออกตามความในมาตรา 89/1 ในส่วนที่เกี่ยวกับบทนิยามคําว่าบุคคลที่เกี่ยวโยงกันโดยอนุโลม"ข้อ 2 ให้ยกเลิกความใน (16) ของข้อ 1 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน"(16) "กลุ่มบุคคลเดียวกัน" หมายความว่า บุคคลที่มีความสัมพันธ์ในลักษณะใดลักษณะหนึ่งหรือหลายลักษณะดังต่อไปนี้(ก) คู่สมรสและบุตรที่ยังไม่บรรลุนิติภาวะ(ข) นิติบุคคล และผู้ถือหุ้นหรือผู้เป็นหุ้นส่วนของนิติบุคคลนั้นซึ่งถือหุ้นหรือเป็นหุ้นส่วนในนิติบุคคลดังกล่าวไม่ว่าทางตรงหรือทางอ้อมเกินกว่าร้อยละห้าสิบของจํานวนหุ้นที่จําหน่ายได้แล้วทั้งหมดหรือความเป็นหุ้นส่วนทั้งหมด(ค) กองทุนส่วนบุคคลของบุคคลตาม (ก) หรือ (ข) แต่ทั้งนี้ มิให้รวมถึงกองทุนสํารองเลี้ยงชีพ"ข้อ 3 ให้ยกเลิกความใน 3. ของ (ค) ใน (1) ของข้อ 12 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน "3. ในกรณีที่การได้มาซึ่งทรัพย์สินกิจการโครงสร้างพื้นฐานเป็นการทําธุรกรรมกับบุคคลที่เกี่ยวข้อง ต้องผ่านการประเมินค่าโดยผู้ประเมินค่าอย่างน้อยสองราย"ข้อ 4 ให้เพิ่มความต่อไปนี้เป็นข้อ 24/1 ในส่วนที่ 2 การจัดสรรและเสนอขายหน่วยลงทุนของกองทุนรวม ของหมวด 2 การดําเนินการเมื่อได้รับอนุมัติให้จัดตั้งกองทุนรวม ในภาค 1 การขออนุมัติและการอนุมัติให้จัดตั้งกองทุนรวม แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 "ข้อ 24/1 ในส่วนนี้"บริษัทจดทะเบียน" หมายความว่า บริษัทที่มีหุ้นจดทะเบียนในตลาดหลักทรัพย์แห่งประเทศไทย"บริษัทย่อย" หมายความว่า บริษัทย่อยตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายหลักทรัพย์"กรรมการ" หมายความว่า กรรมการของบริษัทจดทะเบียน"ผู้บริหาร" หมายความว่า ผู้จัดการ ผู้ดํารงตําแหน่งระดับบริหารสี่รายแรกนับต่อจากผู้จัดการลงมา และผู้ซึ่งดํารงตําแหน่งเทียบเท่าผู้ดํารงตําแหน่งระดับบริหารรายที่สี่ทุกราย"ผู้ที่เกี่ยวข้อง" หมายความว่า ผู้ที่เกี่ยวข้องตามประกาศคณะกรรมการกํากับ ตลาดทุนที่ออกตามความในมาตรา 89/1 ในส่วนที่เกี่ยวกับบทนิยามคําว่าบุคคลที่มีความเกี่ยวข้อง"ญาติสนิท" หมายความว่า ญาติสนิทที่ถือเป็นบุคคลที่มีความเกี่ยวข้องตามหลักเกณฑ์ของประกาศคณะกรรมการกํากับตลาดทุนที่ออกตามความในมาตรา 89/1"ผู้ถือหุ้นรายใหญ่" หมายความว่า ผู้ถือหุ้นรายใหญ่ที่ถือเป็นบุคคลที่มีความเกี่ยวข้องตามหลักเกณฑ์ของประกาศคณะกรรมการกํากับตลาดทุนที่ออกตามความในมาตรา 89/1" ข้อ 5 ให้ยกเลิกความในข้อ 25 แห่งประกาศคณะกรรมการกํากับตลาดทุน ที่ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน "ข้อ 25 ในการจัดสรรหน่วยลงทุนของกองทุนรวม ให้บริษัทจัดการปฏิบัติดังต่อไปนี้ (1) ใช้กระบวนการจัดสรรหน่วยลงทุนที่ให้โอกาสแก่ผู้จองซื้อทุกรายอย่างเป็นธรรม "กระบวนการจัดสรรหน่วยลงทุนที่ให้โอกาสแก่ผู้จองซื้อหน่วยลงทุนทุกรายอย่างเป็นธรรม" ตามวรรคหนึ่งหมายความว่า กระบวนการที่ผู้จัดจําหน่ายหลักทรัพย์หรือบริษัทจัดการกําหนดหน่วยการจองซื้อ (board lot) ไว้ และจัดสรรหน่วยลงทุนให้แก่ผู้จองซื้อหน่วยลงทุนทุกรายอย่างเท่าเทียมกันครั้งละหนึ่งหน่วยการจองซื้อจนครบจํานวนหน่วยลงทุนที่จําหน่าย หรือกระบวนการอื่นที่ได้รับความเห็นชอบจากสํานักงาน (2) จัดสรรหน่วยลงทุนให้แก่ผู้จองซื้อหน่วยลงทุนตามหลักเกณฑ์ในข้อ 25/1 ข้อ 25/3 ข้อ 26 ข้อ 27 ข้อ 28 และข้อ 29 ความในวรรคหนึ่ง (1) มิให้นํามาใช้บังคับกับการจัดสรรที่เข้าลักษณะดังต่อไปนี้ (1) การจัดสรรหน่วยลงทุนชนิดที่เสนอขายต่อผู้ลงทุนรายใหญ่เป็นการเฉพาะเจาะจง หรือ (2) การจัดสรรหน่วยลงทุนในส่วนที่แบ่งแยกไว้สําหรับบุคคลดังต่อไปนี้ และได้เปิดเผยไว้ในหนังสือชี้ชวนแล้ว (ก) บุคคลที่เข้าลักษณะเป็นผู้จองซื้อพิเศษตามข้อ 25/2 (ข) ผู้ที่จะจําหน่าย จ่าย โอน ให้เช่า หรือให้สิทธิในทรัพย์สินกิจการโครงสร้างพื้นฐานให้แก่กองทุนรวม หรือกลุ่มบุคคลเดียวกันกับบุคคลดังกล่าว (ค) ผู้ถือหุ้นสามัญของบริษัทจดทะเบียนดังต่อไปนี้ ซึ่งจะได้รับการจัดสรรหน่วยลงทุนตามสัดส่วนการถือหุ้นในบริษัทจดทะเบียนดังกล่าว 1. บริษัทจดทะเบียนที่จะจําหน่าย จ่าย โอน ให้เช่า หรือให้สิทธิในทรัพย์สินกิจการโครงสร้างพื้นฐานให้แก่กองทุนรวม 2. บริษัทจดทะเบียนที่มีบริษัทย่อยเป็นผู้ที่จะจําหน่าย จ่าย โอน ให้เช่า หรือให้สิทธิในทรัพย์สินกิจการโครงสร้างพื้นฐานให้แก่กองทุน" ข้อ 6 ให้เพิ่มความต่อไปนี้เป็นข้อ 25/1 ข้อ 25/2 และข้อ 25/3 แห่งประกาศคณะกรรมการกํากับตลาดทุนที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 "ข้อ 25/1 ในกรณีที่บริษัทจัดการประสงค์จะจัดสรรหน่วยลงทุนให้แก่ผู้ถือหุ้นสามัญของบริษัทจดทะเบียนตามข้อ 25 วรรคสอง (2) (ค) ให้บริษัทจัดการจัดสรรหน่วยลงทุนตามหลักเกณฑ์ดังต่อไปนี้ (1) จํานวนหน่วยลงทุนที่จัดสรรแก่ผู้ถือหุ้นสามัญเมื่อรวมกันทั้งหมดต้องไม่เกินร้อยละห้าสิบของจํานวนหน่วยลงทุนที่จําหน่ายได้แล้วทั้งหมด หรือไม่เกินจํานวนหน่วยลงทุนที่จัดสรรแก่ผู้ลงทุนทั่วไป แล้วแต่จํานวนใดจะต่ํากว่า ทั้งนี้ การคํานวณจํานวนหน่วยลงทุนดังกล่าว ให้นับรวมจํานวนหน่วยลงทุนที่จัดสรรให้แก่บุคคลดังต่อไปนี้ด้วย (ก) บริษัทจดทะเบียนที่เป็นผู้ที่จะจําหน่าย จ่าย โอน ให้เช่า หรือให้สิทธิในทรัพย์สินกิจการโครงสร้างพื้นฐานให้แก่กองทุนรวม (ข) บริษัทจดทะเบียนที่มีบริษัทย่อยเป็นผู้ที่จะจําหน่าย จ่าย โอน ให้เช่า หรือให้สิทธิในทรัพย์สินกิจการโครงสร้างพื้นฐานให้แก่กองทุนรวม (ค) บริษัทย่อยของบริษัทจดทะเบียน ซึ่งบริษัทย่อยดังกล่าวเป็นผู้ที่จะจําหน่าย จ่าย โอน ให้เช่า หรือให้สิทธิในทรัพย์สินกิจการโครงสร้างพื้นฐานให้แก่กองทุนรวม (2) ผู้ถือหุ้นสามัญที่จะได้รับการจัดสรรต้องไม่เป็นกรรมการหรือผู้บริหารของบริษัทจดทะเบียน หรือผู้ที่เกี่ยวข้องและญาติสนิทของบุคคลดังกล่าว (3) ในกรณีที่ผู้ถือหุ้นสามัญที่จะได้รับการจัดสรรเป็นผู้ถือหุ้นรายใหญ่ ให้จัดสรรหน่วยลงทุนตามสัดส่วนการถือหุ้นได้ ไม่เกินร้อยละสิบของจํานวนหุ้นที่มีสิทธิออกเสียงทั้งหมดของบริษัทจดทะเบียน เพื่อประโยชน์ในการปฏิบัติตามวรรคหนึ่ง (2) และ (3) ในกรณีที่ผู้ถือหุ้นสามัญที่จะได้รับการจัดสรรเป็นผู้ประกอบธุรกิจเกี่ยวกับการรับฝากทรัพย์สิน ซึ่งถือหุ้นในนามของตนเองเพื่อบุคคลอื่น ให้บริษัทจัดการพิจารณาตามการถือหุ้นของผู้ลงทุนที่ฝากทรัพย์สินแต่ละรายเป็นสําคัญ ข้อ 25/2 เพื่อประโยชน์ในการปฏิบัติตามข้อ 25 วรรคสอง (2) (ก) ให้บุคคลที่มีลักษณะดังต่อไปนี้ ซึ่งหนังสือชี้ชวนระบุวิธีการจัดสรรไว้แยกต่างหากจากผู้จองซื้อทั่วไป เข้าลักษณะเป็นผู้จองซื้อพิเศษ (1) ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 9/2555 เรื่อง การกําหนดบทนิยามผู้ลงทุนสถาบันและผู้ลงทุนรายใหญ่ ลงวันที่ 9 กรกฎาคม พ.ศ. 2555 แต่ไม่รวมถึงผู้ลงทุนตามข้อ 2(10) (18) (22) (23) (24) (25) และ (26) แห่งประกาศดังกล่าว (2) กองทุนส่วนบุคคลซึ่งบริษัทหลักทรัพย์รับจัดการเงินทุนของผู้ลงทุนตาม (1) หรือ (3) ถึง (10) (3) ส่วนราชการและรัฐวิสาหกิจตามกฎหมายว่าด้วยวิธีการงบประมาณ หรือนิติบุคคลอื่นที่มีกฎหมายเฉพาะจัดตั้งขึ้น (4) สภากาชาดไทย หรือมูลนิธิเพื่อสาธารณะประโยชน์ (5) สหกรณ์ออมทรัพย์ หรือชุมนุมสหกรณ์ (6) สถาบันการเงินระหว่างประเทศที่ประเทศไทยเป็นสมาชิก (7) โครงการจัดการลงทุน (collective investment scheme) ที่จัดตั้งขึ้นตามกฎหมายต่างประเทศ และเสนอขายหน่วยลงทุนต่อผู้ลงทุนเป็นการทั่วไป (8) ผู้ลงทุนต่างประเทศซึ่งมีลักษณะเดียวกับผู้ลงทุนดังต่อไปนี้ (ก) ผู้ลงทุนสถาบันตาม (1) แต่ไม่รวมถึงบริษัทเงินทุน บริษัทเครดิตฟองซิเอร์ กองทุนรวม ผู้ประกอบธุรกิจสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า และผู้ประกอบธุรกิจการซื้อขายล่วงหน้าตามกฎหมายว่าด้วยการซื้อขายสินค้าเกษตรล่วงหน้า (ข) ผู้ลงทุนตาม (3) (ค) กองทุนส่วนบุคคลที่เป็นการรับจัดการเงินทุนของผู้ลงทุนตาม (ก) หรือ (ข) (9) นิติบุคคลซึ่งมีผู้ลงทุนตาม (1) ถึง (8) ถือหุ้นรวมกันเกินกว่าร้อยละเจ็ดสิบห้าของจํานวนหุ้นที่มีสิทธิออกเสียงทั้งหมด (10) ผู้ลงทุนอื่นใดตามที่สํานักงานกําหนด ข้อ 25/3 ในกรณีที่บริษัทจัดการแบ่งแยกจํานวนหน่วยลงทุนที่จะเสนอขายให้แก่บุคคลตามข้อ 25 วรรคสอง (2) (ก) หรือ (ข) ออกจากหน่วยลงทุนที่จะเสนอขายต่อผู้ลงทุนทั่วไปไว้บริษัทจัดการต้องไม่จัดสรรหน่วยลงทุนในส่วนที่เสนอขายต่อผู้ลงทุนทั่วไปให้แก่บุคคลตามข้อ 25 วรรคสอง (2) (ก) หรือ (ข) อีก เว้นแต่เป็นการจัดสรรหน่วยลงทุนที่เหลือจากการจองซื้อของผู้ลงทุนทั่วไปให้แก่บุคคลตามข้อ 25 วรรคสอง (2) (ก) และ (ข) ตามลําดับ" ข้อ 7 ให้ยกเลิกความในข้อ 47 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน"ข้อ 47 กองทุนรวมอาจลงทุนในหรือมีไว้ซึ่งหุ้นของนิติบุคคลดังต่อไปนี้ได้ เฉพาะหุ้นที่ให้สิทธิพิเศษแก่ผู้ถือหุ้นในการอนุมัติการดําเนินงานบางประการ (golden share) ตามที่กําหนดไว้ในข้อบังคับของนิติบุคคลดังกล่าว และไม่เกินหนึ่งหุ้น(1) นิติบุคคลที่เป็นผู้เช่า ผู้รับสิทธิ หรือผู้รับจ้างในการนําทรัพย์สินกิจการโครงสร้างพื้นฐานของกองทุนรวมไปจัดหาผลประโยชน์ และนิติบุคคลดังกล่าวตกลงชําระค่าตอบแทนให้แก่กองทุนรวมในอัตราผันแปรตามผลประกอบการของทรัพย์สินกิจการโครงสร้างพื้นฐานนั้น(2) นิติบุคคลที่กองทุนรวมเข้าทําสัญญาเพื่อให้ได้มาซึ่งทรัพย์สินกิจการโครงสร้างพื้นฐานตามข้อ 1(3) (ค)" ข้อ 8 ให้ยกเลิกความในข้อ 61 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน"ข้อ 61 การจ่ายเงินปันผล บริษัทจัดการต้องจัดให้โครงการจัดการกองทุนรวมมีข้อกําหนดที่มีสาระสําคัญอย่างน้อยดังต่อไปนี้(1) บริษัทจัดการจะจ่ายเงินปันผลให้แก่ผู้ถือหน่วยลงทุน เมื่อรวมแล้วในแต่ละรอบปีบัญชีไม่น้อยกว่าร้อยละเก้าสิบของกําไรสุทธิที่ปรับปรุงแล้วตามหลักเกณฑ์ในข้อ 61/1 ภายในเก้าสิบวันนับแต่วันสิ้นรอบบัญชีที่มีการจ่ายเงินปันผล หรือวันสิ้นรอบระยะเวลาบัญชีที่มีการจ่ายเงินปันผลนั้น แล้วแต่กรณี (2) ในกรณีที่กองทุนรวมยังมียอดขาดทุนสะสมอยู่ บริษัทจัดการจะไม่จ่ายเงินปันผล"ข้อ 9 ให้เพิ่มความต่อไปนี้เป็นข้อ 61/1 และ 61/2 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 "ข้อ 61/1 กําไรสุทธิที่ปรับปรุงแล้วตามข้อ 61 ได้แก่กําไรสุทธิที่ทําการปรับปรุงด้วยรายการดังต่อไปนี้ (1) การหักกําไรที่ยังไม่เกิดขึ้น (unrealized gain) จากการประเมินราคาทรัพย์สินกิจการโครงสร้างพื้นฐานของกองทุนรวม รวมทั้งการปรับปรุงด้วยรายการอื่นตามแนวทางที่สํานักงานกําหนด เพื่อให้สอดคล้องกับสถานะเงินสดของกองทุนรวม (2) การหักด้วยรายการเงินสํารองตามข้อ 61/2ข้อ 61/2 บริษัทจัดการอาจกันเงินสํารองได้เฉพาะเพื่อการดังต่อไปนี้ (1) การซ่อมแซม บํารุงรักษา หรือปรับปรุงกิจการโครงสร้างพื้นฐานของกองทุนรวมตามแผนที่กําหนดไว้อย่างชัดเจนในโครงการของกองทุนรวมและหนังสือชี้ชวน หรือที่บริษัทจัดการได้แจ้งให้ผู้ถือหน่วยลงทุนทราบล่วงหน้า (2) การจ่ายชําระหนี้เงินกู้ยืมหรือภาระผูกพันของกองทุนรวมตามนโยบายการกู้ยืมเงินที่กําหนดไว้อย่างชัดเจนในโครงการจัดการกองทุนรวมและหนังสือชี้ชวน หรือที่บริษัทจัดการได้แจ้งให้ผู้ถือหน่วยลงทุนทราบล่วงหน้า ในกรณีที่กองทุนรวมมีค่าใช้จ่ายที่ไม่ใช่เงินสด เช่น ค่าใช้จ่ายที่ทยอยตัดจ่าย หรือผลขาดทุนที่ยังไม่เกิดขึ้น (unrealized loss) เป็นต้น ให้บริษัทจัดการกันสํารองตามวรรคหนึ่งได้ในจํานวนไม่เกินกว่าผลลัพธ์ของจํานวนเงินที่มีภาระตามวรรคหนึ่ง (1) และ (2) ในแต่ละรอบระยะเวลาบัญชีหักด้วยค่าใช้จ่ายที่ไม่ใช่เงินสด" ข้อ 10 ประกาศนี้ให้ใช้บังคับตั้งแต่วันที่ 16 มีนาคม พ.ศ. 2556 เป็นต้นไป ประกาศ ณ วันที่ 26 กุมภาพันธ์ พ.ศ. 2556 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน